Эсенжанова Сабира

Эсенжанова Сабира (1927, Кишен айылы - 1995, Сарысөгөт айылы) - коомдук ишмер; Кыргыз ССР Жогорку Советинин депутаты. 

 Бишкектеги медицина окуу жайын (1947), Ташкендеги профсоюздардын жогорку мектебин (1953) бүткөн. 
 1947-53-ж. Аксы районунун Аксуу айылындагы медициналык пунктта, 
 1953-60-ж. Ош облустук медицина кызматкерлердин профсоюздук комитетинин төрайымы, 
 1960- 66-ж. партиялык кызматтарда, 1966-75-ж. Кадамжай райондук эл депутаттар кеңешинин төрайымы, 
 1975-85-ж. Ош облустук кесиптик-техникалык окуу жайлар башкармалыгын жетектеген. 
 Эмгек Кызыл Туу ордени жана медалдар менен сыйланган.

 Колдонулган адабияттар 
Токтогул району: Энциклопедия/ Башкы ред. Ү. Асанов; Ред. колл.: О. Ибраимов (төрага) ж. б. - Б.: Мамлекеттик тил жана энциклопедия борбору, 2005. 292 б., ил.
ISBN 9967-14-030-5

Категория:Токтогул району
Категория:Инсандар